Document ID: 32004R1997

KOMMISSIONENS FORORDNING (EF) Nr. 1997/2004
af 19. november 2004
om ændring af forordning (EF) nr. 14/2004 for så vidt angår den foreløbige forsyningsopgørelse over oksekød til Madeira
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) (1), særlig artikel 3, stk. 6, og
ud fra følgende betragtninger:
(1)
Ved Kommissionens forordning (EF) nr. 14/2004 af 30. december 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1453/2001 (2) opstilles den foreløbige forsyningsopgørelse for Azorerne og Madeira, og EF-støtten fastsættes.
(2)
Det viser sig nu, at de mængder frosset oksekød, der ifølge den foreløbige forsyningsopgørelse skal leveres til Madeira, ikke modsvarer behovet, idet efterspørgslen er større end forventet.
(3)
Mængderne for ovennævnte produkter bør derfor tilpasses de faktiske behov i den pågældende fjerntliggende region.
(4)
Forordning (EF) nr. 14/2004 bør derfor ændres.
(5)
De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
Del 7 i bilag III til forordning (EF) nr. 14/2004 affattes som angivet i bilag I til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. november 2004.

Labels: 3
18
17
19